En l'anyo 418 se firmó un tractato entre Walia y Constancio por lo que se permitiba a los visigodos d'establir-sen en las provincias d'Aquitania Secunda, Novempopulania y Narbonense Primera con Tolosa como capital. D'esta traza los visigodos conseguiban tierras de cautivo y ya no lis caleba avituallamiento román. Los visigodos quedaban luent de la costa mediterrania, en una zona periferica poco periglosa pa los romans, que manteneban baixo control la Via Dominitia que comunicaba Hispania con Italia.